**YLEISTÄ**

Kiiminkijoki ry:n toiminnassa ovat mukana Utajärvi, Puolanka, Oulu sekä alueen yrittäjiä ja yhdistyksiä. Yrittäjien aktivointi ja yhdistyksen toimintaan osallistuminen on keskeistä yhdistyksen tulevaisuuden toimintaa katsottaessa. Tavoitteena on saada mukaan toimintaan uusia yrittäjä- ja yhdistys sekä kannatusjäseniä.

**HANKKEET** Kiiminkijoen kalatalousalueen ja Kiiminkijoki ja suisto kuntoon ry:n kanssa tehdään yhteistyötä kalataloudellisten kunnostushankkeiden kanssa.

Valmistellaan v. 2026 Oulun kulttuuripääkaupunkivuotta silmällä pitäen tapahtuma -ja melontahanketta. Tutkitaan mahdollisuutta Kiiminkijoesta kuvattavan videodokumentin tilaamiseksi. Videon tekeminen on tarkoitus hankkeistaa ja tukea hakea esim. Oulun seudun Leaderista.

Osallistutaan Kiiminkijoen valuma-alueeseen kohdistuvaan Luonnonvarakeskuksen hankkeeseen ”Maankäyttösektorin ilmastotoimenpiteiden yhteissuunnittelu Kiiminkijoen valuma-alueella (MATKI)”.

**MARKKINOINTI JA TIEDOTUS**

Tiedotamme nettisivuillamme alueen tapahtumista ja matkailupalveluista.

Olemme mukana lähialueen matkailukohteiden kanssa kotimaisessa ja kansainvälisessä markkinoinnissa ja kehittämisessä. Yhteistyötä Oulun Matkailun kanssa tulee kehittää.

Kiiminkijoki ry jatkaa yhteistyötä viranomaistahojen sekä alueellisten toimijoiden kanssa.

**TAPAHTUMAT**

Kiiminkijoki ry ja sen jäsenyhdistykset osallistuvat mahdollisuuksien mukaan erilaisiin alueen kesätapahtumiin.

Yhdistys tukee yhteistyökumppaneiden järjestämiä tapahtumia mm. tiedottamalla niistä Kiiminkijoen netti- ja facebook-sivuilla ja osallistumalla niihin mahdollisuuksien mukaan.

Yhdistys on mukana 8.6.2024 toteutettavan Kiiminkijokimelonnan markkinoimisessa. Käytännön järjestelyistä tehdään sopimus Lappiksen / Oulun melontakeskuksen kanssa. Yhdistys osallistuu mahdollisuuksien mukaan muihin Kiiminkijokivarren kesätapahtumiin.

**VESISTÖJEN SUOJELU JA VIRKISTYSKÄYTTÖ**

Kiiminkijoki ry osallistuu alueella toimiviin vesiensuojelu- ja kunnostusohjelmiin sekä virkistyskäytön kehittämiseen. Vesistöjen hyvä tila on perusta alueella toimivien luontoon, maaseutuun ja alkutuotantoon tukeutuvien palvelu- ja tuotantoyrityksien toiminnalle. Yhdistys tarvittaessa lausuu mm. vesienhoidon toimenpideohjelmasta ja turvetuotantoalueista. Seurataan maankäyttöä ja vesistöjen tilaa Kiiminkijoen valuma-alueella mm. Viinivaaran vedenottohankkeen ja maankäyttöhankkeiden suhteen.

Hyvin erilaisten luonnontuotteiden ja luonnosta saatavien raaka-aineiden jatkojalostuksen kannalta vesistöjen tilalla on merkittävä rooli. Matkailuelinkeinon kasvaminen ja kannattavuuden paraneminen sekä asukkaiden viihtyvyys ja kokonaisvaltainen hyvinvointi ovat merkittäviä tekijöitä.

**TOIMINNAN PAINOTUS**

Kiiminkijoki ry keskittyy tapahtumien ja tuoreimpien hankkeiden tuloksista tiedottamiseen, alueen matkailumarkkinoinnin ja alueellisen verkottumisen ja viestinnän tukemiseen.

**TOIMINTASUUNNITELMA 2024**

|  |  |  |
| --- | --- | --- |
| tammikuu | Yhdistystoiminta | Kirjanpito ja verotus, tilinpäätös |
| helmikuu |  |  |
| maaliskuu | Yhdistystoiminta Tiedottaminen | Hallituksen kokous  Kesätapahtumien aikataulutus |
| huhtikuu | Yhdistystoiminta Tiedottaminen | Vuosikokous  Kesän toiminnan suunnittelu |
| toukokuu | Yhdistystoiminta Tiedottaminen  Hanketoiminta | Nettisivujen päivitys, sosiaalinen media  Kiiminkijokimelonnan mainostaminen  Hankesuunnittelua |
| kesäkuu | Yhdistystoiminta Tapahtuma | Hallituksen kokous  Kiiminkijokimelonta ja Maakinen Martinniemi la 8.6. |
| heinäkuu | Tapahtuma | Tervasmarkkinat to 4.7. ja Tervastiima-viikko 22.-28.7. Ylikiimingissä  Juorkunan kyläpäivät kuun puolivälissä |
| elokuu | Tapahtuma | Nopeusonginnan MM-kisat Niemeläntörmällä (H-pudas)  Sämppikoski-hankkeen tiedotustilaisuus Myllysaaressa |
| syyskuu | Yhdistystoiminta Tapahtuma | Hallituksen kokous  Alavuoton perinnepäivä la 14.9. |
| lokakuu | Hanketoiminta | Hankesuunnittelua |
| marraskuu | Yhdistystoiminta | Hallituksen kokous, vuoden 2025 toiminnan suunnittelua  Pikkujoulu |
| joulukuu |  |  |